CELEX: 62005TO0454(01)
Language: sl
Date: 2007-10-17 00:00:00
Title: Sklep Sodišča prve stopnje (tretji senat) z dne 17. oktobra 2007. # Sumitomo Chemical Agro Europe SAS in Philagro France SAS proti Komisiji Evropskih skupnosti. # Fitofarmacevtski proizvodi - Aktivna snov procimidon - Direktiva 91/414/EGS - Ničnostna tožba - Tožba zaradi nedelovanja - Ustavitev postopka - Odškodninska tožba - Nedopustnost - Očitno neutemeljena tožba. # Zadeva T-454/05.

Sklep Sodišča prve stopnje (tretji senat) z dne 17. oktobra 2007 – Sumitomo Chemical Agro Europe in Philagro France proti
            Komisiji
      (Zadeva T-454/05)
      „Fitofarmacevtski proizvodi – Aktivna snov procimidon – Direktiva 91/414/EGS – Ničnostna tožba – Tožba zaradi nedelovanja – Ustavitev postopka – Odškodninska tožba – Nedopustnost – Očitno neutemeljena tožba“
      1.                     Ničnostna tožba – Pristojnost sodišča Skupnosti (člen 230 ES) (Glej točko 53.)
      2.                     Odškodninska tožba – Neodvisnost od ničnostne tožbe in tožbe zaradi nedelovanja (členi 230 ES, 235 ES in 288, drugi odstavek,
            ES) (Glej točke od 70 do 72.)
      3.                     Odškodninska tožba – Začasno zavzetje stališča Komisije v okviru postopka uvrstitve aktivne snovi fitofarmacevtskega sredstva
            v prilogi I k Direktivi 91/414 (člen 288, drugi odstavek, ES; Direktiva Sveta 91/414) (Glej točke 73 in od 77 do 81.)
      Predmet 
      
         Prvič, primarno, predlog za razglasitev ničnosti odločbe, domnevno vsebovane v dopisu Komisije z dne 20. oktobra 2005 glede
                  dovoljenja za dajanje v promet aktivne snovi procimidon na podlagi Direktive Sveta 91/414/EGS z dne 15. julija 1991 o dajanju
                  fitofarmacevtskih sredstev v promet (UL L 230, str. 1), drugič, podredno glede na ničnostno tožbo, tožba zaradi nedelovanja,
                  s katero se predlaga, naj se ugotovi, da je Komisija nezakonito opustila sprejetje ukrepov, ki so jih v dopisu z dne 5. septembra
                  2005 predlagale Sumitomo Chemical Agro Europe SAS in njene hčerinske družbe, in tretjič, odškodninska tožba za povračilo škode,
                  ki naj bi jo domnevno utrpele tožeče stranke zaradi sprejetja odločbe, domnevno vsebovane v dopisu Komisije z dne 20. oktobra
                  2005, in, podredno, zaradi tega, ker Komisija ni sprejela ukrepov, predlaganih v dopisu z dne 5. septembra 2005.
               
            Izrek 
      
         
                   
               
               
                  
               
               
                  Postopek glede ničnostne tožbe in tožbe zaradi nedelovanja se ustavi.
               
            
         
                   
               
               
                  
               
               
                  Odškodninska tožba se v delu, v katerem je z njo predlagano povračilo škode, ki naj bi jo zaradi sprejetja odločbe Komisije,
                     domnevno vsebovane v dopisu z dne 20. oktobra 2005, domnevno utrpeli Sumitomo Chemical Agro Europe SAS in Philagro France
                     SAS, kot nedopustna zavrže.
                  
               
            
         
                   
               
               
                  
               
               
                  Odškodninska tožba se v delu, v katerem je z njo predlagano povračilo škode, ki naj bi jo zato, ker Komisija ni sprejela ukrepov,
                     ki so ji jih v dopisu z dne 5. septembra 2005 predlagale Sumitomo Chemical Agro Europe SAS in njene hčerinske družbe, domnevno
                     utrpeli Sumitomo Chemical Agro Europe SAS in Philagro France SAS, kot očitno pravno neutemeljena zavrne.
                  
               
            
         
                   
               
               
                  
               
               
                  Sumitomo Chemical Agro Europe in Philagro France nosita svoje stroške in stroške, ki jih je priglasila Komisija.